Document ID: /roh_data/filtered/Bilingualer_Corpus_interleaved-it-rm.jsonl.gz/255

This is a text translated from Italian to Rumantsch Grischun.
Aperitivo all'insegna dell'energia il 10 novembre a Coira- Haldenstein

Consigli utili per costruire nel rispetto dell'ambiente

Il 10 novembre nel premiato edificio a basso consumo di energia della ditta Gasser a Coira-Haldenstein avrà luogo un aperitivo all'insegna dell'energia. Il Consigliere di Stato on. Stefan Engler, l'imprenditore Josias F. Gasser e due ulteriori relatori informeranno su modelli di promovimento cantonali e daranno consigli su come ottenere una casa esemplare dal punto di vista ecologico.

Quest'anno l'ambito premio degli architetti SIA per costruzioni ecologicamente sostenibili è andato alla Josias Gasser, materiali di costruzione SA. Nel premiato immobile con uffici presso la stazione di Haldenstein il sole copre la maggior parte del modesto fabbisogno di calore. In tale edificio il 10 novembre 1999 alle ore 17 avrà luogo un aperitivo all'insegna dell'energia che non si rivolge solamente agli addetti al settore, ma anche a tutti coloro che si interessano a un'edilizia efficiente che rispetti l'ambiente.

Visita della costruzione modello

Il metodo di costruzione sostenibile è un proposito personale del padrone di casa e relatore Josias F. Gasser. Ma pure quale imprenditore egli punta su materiali ecologicamente compatibili che da un lato necessitano meno energia possibile nella produzione e dall'altro contribuiscono ad abbassare il consumo di calore e ad aumentare il confort una volta impiegati nella costruzione. Un esempio sono i vetri a isolamento termico laminati il cui contributo al fatturato dell'impresa di Coira è in costante aumento. Gasser riferirà sulle sue esperienze quale committente e utente dell'edificio con uffici a basso consumo d'energia. In seguito alle relazioni gli interessati avranno la possibilità di visitare l'edificio.

Il Consigliere di Stato Engler in merito alla politica grigione dell'energia

Il Consigliere di Stato Stefan Engler all'aperitivo-energia riferirà sulla politica condotta dal Cantone dei Grigioni in ambito energetico. Presenterà anche le misure di promovimento con cui il Cantone sostiene l'efficienza energetica e l'impiego delle energie indigene e rinnovabili quali sole e legna. Nell'assegnazione di aiuti finanziari a proprietari privati di case dal 1994 ci si concentra sulle ristrutturazioni poiché è in questo campo che giace il maggior potenziale. Un'evaluazione conferma tale teoria: fino al termine del 1998 il Cantone ha sostenuto 250 ristrutturazioni di immobili con quasi 5 milioni di franchi producendo così degli investimenti nell'ambito dell'energia di 65 milioni di franchi. Le misure per l'isolamento del calore e il maggiore impiego di energie rinnovabili hanno permesso di diminuire di più di un milione di litri all'anno il consumo di olio combustibile nelle case ristrutturate. Nelle valli dei Grigioni, dove le vie di trasporto a volte sono lunghe e pericolose, il risparmio ha un duplice effetto positivo per l'ambiente. Anche per il 2000 il Cantone riserva 1,4 milioni di franchi per i contributi di promovimento.

Il Consigliere di Stato Stefan Engler informerà anche a proposito del nuovo servizio di consulenza dell'Ufficio cantonale dell'energia (Rohanstrasse 5, Coira) aperto al pubblico e della consulenza telefonica. Questo servizio gratuito offerto al n. telefonico 081 257 36 30 viene usato frequentemente da proprietari di case, progettisti e comuni; ogni anno il servizio riceve 1'500 chiamate circa.

Consigli pratici per l'acquisto di una casa

Come terzo relatore l'architetto zurighese Ueli Schäfer, esperto di architettura solare, svelerà alcuni segreti e darà dei consigli ai committenti di una costruzione per trovare un buon architetto. A suo parere durante la selezione non si è mai esigenti a sufficienza: "vale la pena visitare le case di vari architetti e informarsi presso gli inquilini riguardo alle loro esperienze". Dato che attualmente il settore si trova in una fase di trasformazione, bisognerebbe preferire un architetto che sia capace di pensare e progettare considerando il futuro. Chi desidera una casa esemplare dal punto di vista energetico e con un grande confort, ora può riferirsi al marchio riconosciuto "Minergie". Secondo Schäfer oggi ogni architetto dovrebbe poter garantire contrattualmente lo standard Minergie.

Prima dell'aperitivo alle ore 19 il giurista Peter Diener dell'Unione grigione dei proprietari immobiliari terrà una relazione. Egli informerà sulle principali regole nella scelta del terreno edificabile, sui requisiti delle banche nella concessione dei crediti e sui punti delicati che gli interessati all'acquisto e alla costruzione devono assolutamente osservare al momento della stipulazione del contratto. Peter Diener traccierà inoltre un sommario delle agevolazioni degli interessi che varie banche offrono per nuove costruzioni e ristrutturazioni esemplari dal punto di vista energetico ed ecologico.

Le iscrizioni possono essere fatte presso la Scuola universitaria tecnica e di architettura, Ringstrasse, 7000 Coira, Fax 081-286 24 00. L'entrata costa 10 franchi.

Organo: Ufficio dell'energia dei Grigioni

Fonte: it Ufficio dell'energia dei Grigioni

Data: 26.10.1999

Apero d'energia dals 10 da november a Cuira- Haldenstein

Tips prominents per ina moda da construir persistenta

Ils 10 da november ha lieu en il nov edifizi che demussa in pitschen consum d'energia da la firma Gasser a Cuira-Haldenstein in aperitiv d'energia. L'edifizi è vegnì premià. Cusseglier guvernativ Stefan Engler, interprendider Josias F. Gasser e dus ulteriurs referents vegnan ad infurmar davart models chantunals da promoziun ed a dar tips, co ch'ins cuntanscha il meglier ina chasa ecologica exemplara.

Il premi d'architects SIA ch'è fitg desiderà per la moda da construir persistenta ha obtegnì quest onn la firma Josias Gasser materials da construcziun SA. En l'edifizi da biros ch'è vegnì premià dasper la staziun da Haldenstein a Cuira procura il sulegl per la gronda part dal basegn d'energia moderà. En questa chasa ha lieu ils 10 da november a las 17.00 in apero d'energia che na sa drizza betg mo a spezialists, mabain a tut quels che s'interessan per ina moda da construir efficazia ed ecologica.

Visita da l'edifizi exemplar

La moda da construir persistenta è in giavisch persunal da l'osp e dal referent Josias F. Gasser. Dentant er sco interprendider dovra el materials ecologics che consuman d'ina vart fitg pauca energia per lur producziun e che contribueschan da l'autra vart pli tard ad in pitschen consum da chalur ed ad in grond confort da l'edifizi. In exempel per quest intent èn ils vaiders da protecziun cunter la chalur cuvrids da folias, che cumpiglian ina part pli e pli gronda da la svieuta da l'interpresa da construcziun da Cuira. Gasser vegn a discurrer davart sias experientschas sco patrun da construcziun e sco utilisader da la chasa da biros che demussa in pitschen consum d'energia. Las persunas interessadas han suenter ils referats l'occasiun da far in gir tras la chasa.

Cusseglier guvernativ Engler discurra davart la politica d'energia dal chantun Grischun

Cusseglier guvernativ Stefan Engler descriva la politica d'energia dal chantun Grischun a l'apero d'energia. El vegn a preschentar las mesiras da promoziun, cun las qualas il chantun promova l'effizienza d'energia sco er il diever da las energias indigenas e regenerablas: il sulegl e la laina. Per assegnar agids finanzials a proprietaris privats da chasas èn ins sa concentrads dapi l'onn 1994 sin sanaziuns, perquai che qua datti il pli grond potenzial. Ina evaluaziun ha confermà quest fatg: fin la fin da l'onn 1998 ha il chantun sustegnì 250 sanaziuns d'edifizis cun totalmain stgars 5 milliuns francs ed ha dà tras quai impuls per investiziuns da 65 milliuns sin il sectur d'energia. Las mesiras per isolar cunter la chalur ed il diever pli intensiv da las energias regenerablas reducescha il consum da l'ieli da stgaudar da las chasas sanadas, e quai totalmain per dapli ch'in milliun liters ieli da stgaudar per onn. En las vals grischunas cun lur vias da transport ch'èn per part lungas e ristgadas profita l'ambient dublamain da quest respargn. Er per l'onn 2000 metta il chantun puspè a disposiziun 1,4 milliuns per contribuziuns da promoziun.

Cusseglier guvernativ Stefan Engler vegn er ad infurmar davart il nov post da cussegliaziun dal post spezialisà d'energia chantunal (Rohanstrasse 5, Cuira) ch'è public e davart la cussegliaziun per telefon. Questa prestaziun da servetsch gratuita ch'ins po obtegnair sut il numer da telefon 081 257 36 30 vegn utilisada savens dals proprietaris da chasas, dals planisaders e da las vischnancas; per onn survegn il post spezialisà var 1'500 telefons.

Tips pratics per cumprar chasas

Sco terz referent vegn l'architect solar turitgais Ueli Schäfer a dar infurmaziuns davart ses vast champ d'activitad ed a dar tips, co ch'in patrun da construcziun cuntanscha in bun architect. Tenor ses avis na pon ins betg esser delicats avunda per tscherner l'architect: "I vala la paina da guardar chasas da differents architects e da s'infurmar tar ils abitants davart lur experientschas." Perquai che actualmain tant è en moviment, duess ins dar la preferenza ad in architect che sa patratgar e planisar ordavant. Tgi ch'ha il giavisch da posseder ina chasa energeticamain exemplara cun in grond confort, po s'orientar oz tenor il label renconuschì "Minergie". Tenor l'opiniun da Schäfer sto pudair garantir oz mintga architect per contract il standard Minergie.

Il referat final, avant l'apero che vegn servì a las 19.00, tegna il giurist Peter Diener da la societad grischuna da proprietaris da chasas. El infurmescha davart las reglas las pli impurtantas per tscherner il terren da construcziun, davart las pretaisas da las bancas en connex cun conceder credits e davart ils puncts delicats che las persunas ch'èn interessadas da cumprar e da construir ston observar en scadin cas cun concluder il contract. Peter Diener vegn ultra da quai a dar ina survista davart las reducziuns dal tschains che differentas bancas concedan oz per sanaziuns e per edifizis novs ch'èn ecologicamain exemplars.

Annunzias èn giavischadas a la scol'auta da tecnica ed architectura, Ringstrasse, 7000 Cuira, fax 081-286 24 00. Entrada 10 francs.

Gremi: uffizi d'energia dal Grischun

Funtauna: rg uffizi d'energia dal Grischun

Data: 26.10.1999